सोबन सिंह जीना विश्वविद्यालय
सोबन सिंह जीना विश्वविद्यालय (एसएसजे विश्वविद्यालय) भारत के उत्तराखण्ड राज्य के अल्मोड़ा नगर में स्थित एक राजकीय विश्वविद्यालय है। विश्वविद्यालय की स्थापना २०२० में सोबन सिंह जीना विश्वविद्यालय अधिनियम, २०१९ (२०२० के उत्तराखण्ड अधिनियम संख्या १९) के तहत की गयी, जिसे उत्तराखंड कैबिनेट द्वारा अक्टूबर २०१९ में अनुमोदित किया गया था। विश्वविद्यालय का संचालन अगस्त २०२० में शुरू हुआ, जब विश्वविद्यालय के पहले कुलपति, नरेंद्र सिंह भंडारी ने अपना पद ग्रहण किया। विश्वविद्यालय के तीन परिसर हैं :- सोबन सिंह जीना परिसर, अल्मोड़ा लक्ष्मण सिंह महार परिसर, पिथौरागढ़ पं॰ बद्रीदत्त पाण्डेय परिसर, बागेश्वर पिथौरागढ़ और बागेश्वर, दोनों परिसरों की स्थापना २०२० में कुमाऊं विश्वविद्यालय से एसएसजे विश्वविद्यालय के अलग होने के साथ हुई थी।